cyanic-selkie/wikianc huggingface dataset:
Starbreeze Studios
Historia
Overkill's The Walking Dead (OTWD) -pelin julkaisun jälkeen yhtiö ajautui taloudellisiin vaikeuksiin ja toimitusjohtaja Bo Andersson irtisanottiin. Ruotsalaiset viranomaiset tekivät yhtiön toimistoon ratsian johtuen epäillystä sisäpiirikaupasta ja yhtiö asetttiin selvitystilaan. Overkill's The Walking Dead -peliä kehitettiin Valhalla-pelimoottorilla, mutta kehitysongelmien vuoksi pelimoottori päätettiin vaihtaa Unreal Engineen: tämän tuloksena kahden vuoden työ heitettiin pois ja työntekijöille jäi vuosi aikaa opetella toinen pelimoottori ja saada peli valmiiksi. Pelin suunnittelussa ja johtamisessa oli myös ongelmia. Crunch time ja johdon ongelmat johtivat työntekijöiden sairastumisiin. Peli julkaistiin 6. marraskuuta 2018.
Pelit
Yhtiö myi oikeudet palkittuun Brothers: A Tale of Two Sons -peliin 505 Games yhtiölle.
Yhtiö on kertonut että Overkill Softwaren kehittämä Overkill's The Walking Dead -pelin myynti on ollut yhtiölle taloudellinen pettymys. Helmikuussa 2019 Skybound Entertainment kertoi pysäyttäneensä pelin kehityksen viitaten odotuksiin ja laatuvaatimuksiin.
Suomen Pelinkehittäjät
Yhdistys on järjestänyt Finnish Game Awards -palkintogaalan yhdessä suomalaisen kattojärjestön Neogamesin kanssa vuodesta 2014.
Urho Särö
Urho Antero Särö vuoteen 1925 saakka Österman oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueen varajohtajana Valkoisen armeijan jääkärijoukoissa.
Perhe ja opinnot
Särön vanhennat olivat sähköasentaja Frans Oskar Österman ja Johanna Rajala. Hänet vihittiin avioliittoon vuonna 1923 Anna Maria Rosenlöfin kanssa. Hän kävi kansakoulun ja suoritti yksityisesti viidennen luokan Helsingin suomalaisessa reaalilyseossa vuonna 1922. Hän kävi Haminan taistelukoulun vuonna 1918 ja sotilaspedagogisen kurssin vuonna 1925.
Jääkärikausi
thumb|250px|Jääkäripataljoona 27:n 4. komppania. Särö työskenteli työmiehenä Jepualla ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 19. helmikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen hänet siirrettiin 14. toukokuuta 1917 alkaen palvelukseen kelpaamattomana pataljoonan täydennysjoukkoon, josta hänet laskettiin 6. kesäkuuta 1917 alkaen siviilitöihin Saksaan. Takaisin pataljoonaan hän palasi 13. syyskuuta 1917 ja sijoitettiin pataljoonan täydennysjoukkoon, josta hänet siirrettiin 20. marraskuuta 1917 alkaen 4. komppaniaan.
Suomen sisällissota
Särö saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueen varajohtajaksi 3. Jääkärirykmentin 5. jääkäripataljoonan 3. komppaniaan. Hän osallistui sisällissodan taisteluihin Tampereella ja Viipurissa, jossa hän haavoittui lievästi 28. huhtikuuta 1918.
Sisällissodan jälkeinen aika
Särö palveli sisällissodan jälkeen edelleen 3. Jääkärirykmentissä, josta muodostettiin myöhemmin ensin Savon Jääkärirykmentti 3 ja sitten Uudenmaan rykmentti. Rykmentissä hän toimi nuorempana upseerina eri komppanioissa. Hänet määrättiin 20. joulukuuta 1923 alkaen päälliköksi 4. komppaniaan ja 4. kesäkuuta 1925 alkaen 1. konekiväärikomppaniaan. Edellä mainittujen tehtävien ohella hän toimi vuonna 1923 Uudenmaan rykmentin I ja II pataljoonan korpraalikoulun johtajana. Hän erosi armeijasta sairauden vuoksi 23. tammikuuta 1926. Hänet on haudattu Helsinkiin.
Reto Schäppi
Reto Schäppi (s. 27. tammikuuta 1991 Horgen, Sveitsi) on sveitsiläinen jääkiekkoilija, joka pelaa National League A -joukkue ZSC Lionsissa. Hän toimii joukkueen varakapteenina. Schäppi on pelipaikaltaan keskushyökkääjä, mutta osaa pelata myös laidassa. Elite Prospects -sivuston Ulf Anderssonin mukaan hän on pelityyliltään kahden suunnan sentteri, jonka vahvuuksiin kuuluu kädet, koko ja laitaväännöt. Schäppin tulisi kuitenkin lisätä aggressiivisuutta.
Seuraura
Schäppi on EHC Wallisellenin kasvatti. Hän siirtyi juniorina sittemmin ZSC Lionsiin, jonka U17-junioreiden paras pistemies ja maalintekijä Schäppi oli kaudella 2006–2007 tehoilla 17+11=28. Hän voitti Elite Novizenin mestaruuden vuonna 2008. A-juniorivuotensa Schäppi pelasi GCK Lionsissa, jossa hän voitti Elite Jr. A:n mestaruuden vuosina 2008, 2010 ja 2011. Schäppi debytoi miesten peleissä 16-vuotiaana kaudella 2007–2008, jolloin hän pelasi yhden ottelun Sveitsin alle 20-vuotiaiden maajoukkueessa maan toiseksi korkeimmalla sarjatasolla Nationalliga B:ssä. GCK Lionsin miesten joukkueessa Schäppi debytoi seuraavalla kaudella 2008–2009, jossa NLB:n tulokaskausi toi 33 runkosarjaottelussa tehot 2+8=10.
Kaudella 2010–2011 Schäppi nousi ZSC Lionsin National League A -joukkueeseen, jonka kanssa hän teki kevääseen 2013 ulottuvan jatkosopimuksen joulukuussa 2010. Schäppi pelasi joukkueessa kauden aikana 31 runkosarjaottelua tehopistein 2+3=5 sekä viisi playoff-ottelua tehden yhden syöttöpisteen. Seuraavan kauden 2011–2012 päätteeksi hän voitti Sveitsin-mestaruuden. Helmikuussa 2012 Schäppi pidensi sopimustaan kahdella vuodella kevääseen 2015 saakka. Kaudella 2013–2014 hän teki NLA:n yhden kauden piste-ennätyksensä tehoilla 10+13=23. Schäppi voitti kauden päätteeksi taas Sveitsin-mestaruuden. Tammikuussa 2014 hän pidensi sopimustaan taas yli vuoden ennen sen päättymistä kahdella vuodella kevääseen 2017 saakka.
Schäppi eteni kaudella 2014–2015 ZSC Lionsin kanssa NLA:n finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–1. Kaudella 2015–2016 hän voitti Sveitsin Cupin. Kaudella 2017–2018 Schäppi nousi ZSC:n varakapteeniksi.
Maajoukkueura
Schäppi edusti Sveitsiä Pyeongchangin olympiakisoissa 2018. MM-kilpailuissa hän on edustanut maataan viidesti. Hän oli voittamassa MM-hopeaa vuoden 2018 MM-turnauksessa. Schäppi teki A-maajoukkuedebyyttinsä Deutschland Cupissa 8. marraskuuta 2013 Münchenissä turnauksen isäntäjoukkue Saksaa vastaan. Hän keräsi ottelussa myös yhden kahden minuutin jäähyn koukkaamisesta. Ensimmäisen A-maajoukkuemaalinsa Schäppi teki seuraavassa ottelussa 9. marraskuuta 2013 ylivoimalla Yhdysvaltoja vastaan. Hän on kuulunut myös A-maajoukkueen kapteenistoon.
Schäppi pelasi myös alle 20-vuotiaiden MM-kilpailuissa vuosina 2010 ja 2011, joista jälkimmäisessä turnauksessa hän toimi Sveitsin varakapteenina. Schäppi pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäisessä turnauksessa hän jakoi Sveitsin sisäisen pistepörssin voiton Nino Niederreiterin kanssa tehoilla 3+3=6. Schäppi pelasi myös alle 18-vuotiaiden Ivan Hlinkan muistoturnauksessa vuosina 2007 ja 2008. Hän pelasi myös World Junior A Challengessa vuonna 2010, jolloin Schäppi voitti pronssia. Hän on toiminut myös Sveitsin alle 19-vuotiaiden maajoukkueen kapteenina.
Muuta
Schäppin pikkuveli Nino pelaa Sveitsin 1. Ligaa EHC Wetzikonissa.
Rafael Svinhufvud
Rafael Armand Sigismund Svinhufvud oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa joukkueenjohtajana Valkoisen armeijan jääkärijoukoissa. Hän osallistui vielä talvi- ja jatkosotaan, joista jälkimmäisessä hän toimi rintamajoukoissa komppanianpäällikkönä.
Perhe ja opinnot
Svinhufvudin vanhemmat olivat metsänhoitaja Solmu Kuno Alarik Svinhufvud ja Ida Sofia Heikkinen. Hänet vihittiin avioliittoon vuonna 1930 Lyyli Elisabeth Ilmasen kanssa. Hän kävi neljä luokkaa Oulun suomalaista reaalilyseota.
Jääkärikausi
thumb|300px|Jääkäripataljoona 27:n 4. komppania. Svinhufvud liittyi yhdessä veljensä Gustafin kanssa vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 24. joulukuuta 1915, josta hänet siirrettiin 19. helmikuuta 1917 pataljoonan 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän kävi pataljoonan rintamalta paluun jälkeen Saksan sotakoulun B-kurssin Libaussa vuonna 1917.
Suomen sisällissota
Svinhufvud saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi ja vääpeliksi 3. Jääkärirykmentin 7. jääkäripataljoonan, josta hänet siirrettiin 26. maaliskuuta 1918 alkaen joukkueenjohtajaksi ja vääpeliksi 4. Jääkärirykmentin 11. jääkäripataljoonan konekiväärikomppaniaan. Hän osallistui sisällissodan taisteluihin Viipurissa.
Vaarallisilla teillä
Vaarallisilla teillä on Niilo Lappalaisen kirjoittama muistelmateos hänen toiminnastaan toisen maailmansodan aikana Saksan sotavoimissa. Kirja pohjautuu hänen isänsä muistiinpanemiin muistitietoihin.
Rafael Svinhufvud
Sisällissodan jälkeinen aika
Svinhufvud palveli sisällissodan jälkeen 4. Jääkärirykmentistä muodostetussa Jääkäripataljoona 4:ssä, josta muodostettiin myöhemmin Pohjolan jääkäripataljoona. Pohjolan jääkäripataljoonasta hänet siirrettiin 11. lokakuuta 1918 alkaen Kuopion jalkaväkirykmentti 4:ään, josta taasen muodostettiin myöhemmin Tampereella rykmentti. Hän palveli rykmentissä koulutusaliupseerina 2. konekiväärikomppaniassa, jonka vääpeliksi hänet siirrettiin 12. toukokuuta 1919 alkaen. Tampereen rykmentistä hänet siirrettiin 1. maaliskuuta 1920 alkaen Käkisalmen läänin rykmenttiin, jossa hän toimi ase- ja konekiväärivääpelinä. Seuraavaksi hänet siirrettiin 20. huhtikuuta 1921 alkaen Polkupyöräpataljoona 2:een. Armeijasta Svinhufvud erosi 28. helmikuuta 1922 ja liittyi Rajavartiostoon, missä hän palveli 5. maaliskuuta 1922 – 1931. joulukuuta 1923 välisen ajan joukkueenjohtajana Lapin rajavartiostossa ja 25. tammikuuta 1924 – 15. tammikuuta 1925 välisen ajan komppanianvääpelinä Petsamon rajavartiostossa. Myöhemmin hän työskenteli työnjohtajana vuosina 1925–1926 Ivalo oy:ssä ja vuonna 1928 liikemiehenä Inarissa. Vuosina 1929–1931 hän työskenteli W. Heinosen agentuuriliikkeen palveluksessa ja vuosina 1932–1933 V. Einiön agentuuriliikkeen palveluksessa Helsingissä. Hän toimi myös aktiivisesti puoluepolitiikassa ja toimi IKL:n Uudenmaan piirin piirisihteerinä vuosina 1933–1934. Myöhemmin hän palveli vuosina 1936–1937 ylimääräisenä virkailijana Yleisesikunnan talousasiain esiupseerin toimistossa ja nimitettiin 24. helmikuuta 1937 alkaen varastonhoitajaksi Keuruun sotilaspiirin varastoon ja Kertaus harjoituskeskukseen, missä tehtävissä hän oli talvisotaan saakka.
Talvi- ja jatkosota
Svinhufvud osallistui talvisotaa aluksi Kertausharjoituskeskuksen komendantin apulaisena ja myöhemmin Sotilaskoulutuskeskuksen huoltopäällikön apulaisena. Välirauhan aikana hän jatkoi edelleen huoltopäällikön apulaisena ja hänen viransijaisenaan. Lisäksi hän toi Niinisalon varuskunnan komendanttina aina vuoteen 1945 saakka sekä oli oikeusupseerina ja kenttäoikeuden virallisena syyttäjänä. Jatosodan puhjettua hänet komennettiin komppanianpäälliköksi Erillinen pataljoona 21:een, jossa joukossa hän osallistui taisteluihin Vuotjärvellä ja Onkamuksessa. Vuonna 1942 hän siirtyi Kankaanpään varuskunnan komendantiksi ja oli tehtävässä sodan loppuun saakka. Sotien jälkeen hän palasi Niinisalon varuskunnan komendantiksi. Myöhemmin vuosina 1945–1946 hän toimi toimituskomppanianpäällikkönä ja huoltopäällikön apulainen Upseeri koulussa. Svinhufvud erosi vakinaisesta palveluksesta vuonna 1946 ja työskenteli sen jälkeen liikemiehenä Helsingissä. Hänet on haudattu Helsingin Hietaniemeen.
Vaarallisilla teillä
Kirjassa kerrotaan hyvin yksityiskohtaisesti Lappalaisen toiminta kyseisenä ajankohtana. Pääteemana kirjassa käsitellään ruuan ja juoman hankkimista ja nauttimista erilaisissa ympäristöissä hänen matkansa varrelta. Kirja sisältää myös kuvamateriaalia, jotka ovat osin Lappalaisen uudempaa tuotantoa ja osin aiheeseen liittyvää aikalaismateriaalia.
Lutheran Evangelical Church in Africa—Zambia Diocese
Lutheran Evangelical Church in Africa—Zambia Diocese on luterilainen kirkko Sambiassa. Kirkko tekee yhteistyötä Suomen Luterilaisen Evankeliumiyhdistyksen kanssa. Joulukuussa 2014 Suomen evankelisluterilaisen lähetyshiippakunnan piispa Risto Soramies vihki sambialaisen Robert Kaumban kirkon piispaksi.
Witold
Witold on pääasiassa Puolassa käytetty miehen etunimi. Se voi viitata muun muassa seuraaviin henkilöihin:
Nyrkkeilyn maailmanmestaruuskilpailut 2009
Vuoden 2009 nyrkkeilyn maailmanmestaruuskilpailut järjestettiin 1.–12. syyskuuta Milanossa, Italiassa. Nämä olivat miesten 15. maailmanmestaruuskilpailut. Kisoissa oteltiin 11 painoluokassa. Venäjän ja Italian nyrkkeilijät voittivat kummatkin kaksi kultamitalia.
Guldsolen
Guldsolen (suom. Kultainen aurinko) oli Ruotsin TV4-kanavan Nyhetsmorgon-ohjelman elokuvapalkinto, joka jaettiin vuosittain 1994–2008. Palkinnon saajan valitsi Nils Petter Sundgren, joka oli ohjelman elokuvakronikoitsija vuosina 1993–2006. Sundgren jakoi palkinnot henkilöille, joiden hän katsoi tehneen merkittävää työtä elokuvataiteen eteen.
Anne Keenan-Buckley
Anne "Ann" Keenan-Buckley (s. 7. tammikuuta 1962 Laois ) on irlantilainen entinen yleisurheilija, joka kilpaili kestävyysjuoksussa. Hän voitti pronssia lyhyen matkan juokkuekilpailusta maastojuoksun MM-kisoissa 2002. Keenan-Buckley sai arvokisamitalin vielä 41-vuotiaana, kun hän oli mukana maansa hopealle sijoittuneessa joukkueessa EM-kisoissa 2003. Keenan-Buckley osallistui olympialaisiin kerran, vuonna 1988. Tuolloin hän oli mukana 3 000 metrin juoksussa, mutta ei selvinnyt finaaliin saakka.
Keenan-Buckley on kahden lapsen äiti.
Guldsolen
Palkitut
thumb|right|2004: Mikael Persbrandt
Ura Qe Lidh Motet
'''Ura Qe Lidh Motet. The Bridge That Links Time''' on Ensemble Tiranan Vuonna 2014 julkaistu albumi.
Reginald Doherty
Reginald Frank "Reggie" Doherty (14. lokakuuta 1872 Surrey – 29. joulukuuta 1910 Kensington, Lontoo) oli englantilainen tennispelaaja ja olympiamitalisti. Hän voitti urallaan kolme olympiakultaa ja yhden pronssin. Kaksi kultamitalia Doherty voitti Pariisista 1900 ja kolmas kulta tuli Lontoosta 1908. Pariisissa Doherty voitti nelinpelin olympiakultaa Lawrence Dohertyn kanssa ja sekanelinpelin olympiakultaa Charlotte Cooperin kanssa. Lontoossa hän voitti jälleen olympiakultaa ulkoratojen nelinpelissä parinaan George Hillyard. Pari voitti loppuottelussa Josiah Ritchien ja James Parken 9–7, 7–5, 9–7.
Olympiamitalien lisäksi Doherty voitti Wimbledonin tennisturnauksen kaksinpelin vuosina 1897, 1898, 1899 ja 1900. Nelinpelin hän voitti Wimbledonissa yhteensä kahdeksan kertaa, vuosina 1897, 1898, 1899, 1900, 1901, 1903, 1904 ja 1905. Yhdysvaltain avoimet hän voitti vuosina 1902 ja 1903.
Reginald Doherty oli Lawrence Dohertyn vanhempi veli. Molemmat veljekset hyväksyttiin International Tennis Hall of Fameen vuonna 1980.
Ahvenlampi (Luhanka)
Maantietoa
Lammen pinta-ala on 8,3 hehtaaria, se on 700 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Lammen vedenpinnan korkeus on 138,6 metriä mpy.
Hélène Swarth
Stephanie Hélène Lapidoth-Swarth (25. lokakuuta 1859 Amsterdam, Alankomaat – 20. kesäkuuta 1941 Velp, Alankomaat ) oli alankomaalainen runoilija.
Swarthin esikoisteos oli runokokoelma Fleurs du rêve (1879) ja sen jälkeen ilmestyi Les printanières (1882), mutta sitten hän kiinnostui hollanninkielisestä kirjallisuudesta ja julkaisi hollanniksi kokoelmat Poëzie (1892), Verzen (1893), Gedichten (1902) ja Octoberloover (1903), joista etenkin sonetteja kiitettiin mestariteoksiksi niin kielen kuin muodon puolesta. Hän on kirjoittanut myös novelli- ja kertomuskokoelmia, kuten Van vrouwenleven (1896), Van vrouwenleed ja Van vrouwenlot (1897), Profieltjes (1899) ja Ernst (1902). Marcellus Emantsin ja Jacques Perkin ohella kuului Lapidoth-Swarth 1880-luvulla alkaneen Hollannin kirjallisuuden modernismin suuntauksen johtohahmoihin.
Swarth meni 1894 Haagissa naimisiin kirjailija Frits Lapidothin kanssa.
Delara Darabi
Delara Darabi (29. syyskuuta 1986 – 1. toukokuuta 2009) oli Raštista kotoisin oleva iranilainen, joka tuomittiin kuolemaan 17-vuotiaana tehdystä murhasta huolimatta siitä, että Iran on allekirjoittanut Lapsen oikeuksien sopimuksen. Tapaus on herättänyt laajaa kansainvälistä paheksuntaa.
Uhrin sukulaiset eivät suostuneet armahtamaan Darabia. Teloituksen olisi ollut määrä tapahtua 20. huhtikuuta 2009, mutta Darabi sai 19. huhtikuuta kahden kuukauden lykkäyksen. Darabi oli vankilassa epäoikeudenmukaisen kohtelun uhri ja yritti itsemurhaa tammikuussa 2007.
Darabi tuli tunnetuksi myös taidemaalarina. Hänen töitään on ollut kansainvälisissä näyttelyissä.
Darabi hirtettiin kahden kuukauden lykkäyksestä huolimatta Raštissa, Iranissa 1. toukokuuta 2009.
Simon Roberts
Simon Roberts (s. 27. syyskuuta 1962) on brittiläinen McLarenin Formula 1 -tallin operatiivinen johtaja. Roberts aloitti uransa McLarenilla vuonna 2003, ja vuodet 2004–2008 hän toimi tallin operatiivisena johtajana. Vuonna 2009 hän toimi puolestaan Force India -tallin operatiivisena johtaja. Vuonna 2010 hän palasi takaisin McLarenille samaan tehtävään. Syyskuussa 2020 Roberts nimettiin Williamsin tallipäälliköksi Claire Williamsin tilalle. Saman vuoden marraskuussa hän ei voinut osallistua Turkin osakilpailuun, koska hänellä todettiin koronavirustartunta, jolloin hänen työtehtäviään hoitivat tallin tiimimanageri Dave Redding ja auton suunnittelusta vastannut pääinsinööri Adam Carter. Hän lähti Williamsilta kesäkuussa 2021.
Taikinajärvi
Taikinajärvi Taikinalampi on Keski-Suomessa Luhangalla Sydänmaan kylän lähellä sijaitseva järvi.
Maantietoa
Järven pinta-ala on 2,7 hehtaaria, se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Järven vedenpinnan korkeus on 140 metriä mpy.
Can’t Whistle When You Smile
Can't Whistle When You Smile on laulaja-näyttelijä Malla Malmivaaran eli taiteilijanimeltään Belle Whon esikoisalbumi, joka julkaistiin 20. toukokuuta 2009. Albumi ei ollut listamenestys, sillä se ei noussut lainkaan Suomen viralliselle albumilistalle.
Singlet
Albumin ensimmäinen single "Tide" julkaistiin tammikuussa 2009. Kappale on joulukuussa 2008 ensi-iltaan tulleen JP Siilin ohjaaman Blackout-elokuvan tunnuskappale. Kappaleeseen tehtiin myös musiikkivideo.
Toinen single "Boy" julkaistiin huhtikuussa 2009. Levyn viimeisenä singlenä julkaistiin albumin päätösraita "Dice", jolle Kaapo Kamu ohjasi Stop motion-tekniikkaa hyödyntyvän musiikkivideon.
Mikael Buckx
Johannes Michael Buckx (6. elokuuta 1881 – 22. syyskuuta 1946) oli alankomaalainen roomalaiskatolinen pappi, joka oli ensimmäinen reformaation jälkeinen katolinen piispa Suomessa.
Buckx vihittiin papiksi vuonna 1906. Hän oli Jeesuksen pyhän sydämen pappien veljeskunnan jäsen ja hän oli työskennellyt Viipurin katolisessa seurakunnassa vuosina 1909–1911. Vuonna 1921 hänet nimettiin Suomen apostoliseksi administraattoriksi. Hänet vihittiin 15. elokuuta 1923 Suomen apostoliseksi vikaariksi ja Dolichen titulaaripiispaksi. Vihkimisen toimitti Uskon levittämisen kongregaation esimies, alankomaalainen kardinaali Willem Marinus van Rossum, joka vieraili Pohjoismaissa samana vuonna. Suomessa vieraillessaan Rossumin isäntänä oli lehtikustantaja Amos Anderson, joka suhtautui myönteisesti roomalais-katoliseen kirkkoon. Suomen apostolinen vikaarikunta oli perustettu 1920 ja se tuli Uskon levittämisen kongregaation (Propaganda fide) alaiseksi. Vikaarikunnan johtoon oli alun perin ajateltu suomalaista pappia Adolf Carlingia, mutta Vatikaani muutti mielensä nimityksen suhteen.
Suomalainen katolisuus kärsi Buckxin kaudella kieli- ja kansallisuuskiistoista. Monet suomalaiset katoliset eivät hyväksyneet sitä että kirkon ja seurakuntien johto oli ulkomaisten pappien käsissä. Buckx oli vikaarikunnan johdossa vuoteen 1933 saakka jolloin hän palasi Alankomaihin. Alankomaissa Buckx toimi sitten Nijmegenissä Radboud-yliopiston opettajana.
Nyrkkeilyn maailmanmestaruuskilpailut 2005
Vuoden 2005 nyrkkeilyn maailmanmestaruuskilpailut järjestettiin 13.–20. marraskuuta Mianyangissa, Kiinassa. Nämä olivat miesten 13. maailmanmestaruuskilpailut. Kisoissa oteltiin 11 painoluokassa. Kuuban nyrkkeilijät voittivat neljä kultamitalia ja Venäjän nyrkkeilijät kolme. Kaikkiaan kuubalaiset saavuttivat kahdeksan mitalia sekä venäläiset ja kazakstanilaiset kummatkin viisi.
Iván Piris
Iván Rodrigo Piris Leguizamón (s. 10. maaliskuuta 1989 Itauguá) on paraguaylainen jalkapalloilija. Pelipaikaltaan hän on oikea keskikenttäpelaaja. Hän edustaa kotimaassaan Club Libertadia. Euroopassa pelatessaan hän on edustanut Italiassa Romaa ja Udinesea sekä Portugalissa Sportingia.
Brøderbund
The Learning Company osti yhtiön vuonna 1998.
Niinimaan rautatieasema
Niinimaan rautatieasema (, ratakm 383,5) on rautatieasema Alavudella, Suomen rataverkkoon kuuluvalla rataosalla. Liikennepaikka sijaitsee noin 35 kilometrin päässä Seinäjoen rautatieasemalta ja noin 84 kilometrin päässä Haapamäen rautatieasemalta. Nykyisin asemalla on ainoastaan tavaraliikennettä. Liikennepaikalla on pääraiteen lisäksi vain yksi sivuraide tavaran kuormaamista ja purkamista varten, eikä siellä voi järjestää junien kohtaamisia.
Carrie Lam
Carrie Lam Cheng Yuet-ngor (s. 13. toukokuuta 1957 Brittiläinen Hongkong) on hongkongilainen poliitikko ja virkamies. Hän on tehnyt pitkän uran Hongkongin hallinnon eri tehtävissä ja virastoissa. Hänet valittiin 2017 alueen hallintojohtajaksi. Sitä ennen Lam toimi muun muassa kehitysministerinä ja hallituksen pääsihteerinä.
Huhtikuun alussa 2022 Lam ilmoitti, ettei aio pyrkiä toiselle kaudelle. Hän vetosi perhesyihin ja kertoi Manner-Kiinan hallinnon ymmärtäneen tämän. 1. heinäkuuta hänen seuraajakseen nimitettiin John Lee.
Tausta ja yksityiselämä
Carrie Lam, syntyjään Cheng Yuet-ngor, syntyi Hongkongissa vuonna 1957. Perheessä oli viisi lasta, jotka kasvoivat suhteellisen köyhissä oloissa ahtaassa vuokratalossa. Lam sai katolisen kasvatuksen ja kävi koulunsa St. Francis’ Canossian Collegessa. Uskonnollisen vakaumuksensa vuoksi Lam ei myöskään kuulu kommunistiseen puolueeseen, koska puolueen jäsenyys edellyttää ateismia.
Carrie Lam on naimisissa matemaatikko Lam Siu-porin kanssa. He tapasivat, kun Carrie Lam opiskeli Cambridgen yliopistossa. Lam Siu-por asuu Englannissa, jossa asuvat myös pariskunnan molemmat pojat. Carrie Lam on itse kertonut muutamia kertoja, että eläköidyttyään aikoo muuttaa perheensä luokse Englantiin.
Ura virkamiehenä
Lam valmistui vuonna 1980 ja aloitti uransa virkanaisena. Vuosina 1981–1982 hän kävi vuoden mittaisen kehitysmaatutkimuksen diplomikurssin. Uransa alkuvaiheissa Lam toimi erilaisissa tehtävissä lääketieteen, terveyden, hallinnollisten alueiden ja turvallisuuden parissa. Lam toimi 1990-luvulla lähes seitsemän vuotta valtiovarainvirastossa, jossa hän osallistui muun muassa budjettisuunnitteluun ja menojen hallintaan.
Lam valittiin elokuussa 2000 hallinnon sosiaalihuollon vastaavan osaston johtajaksi. Hänen kolme vuotta kestänyt aikansa oli hankala, sillä Hongkongia vaivasi korkea työttömyys ja alueen talous oli pahasti alijäämäinen. Hongkongin SARS-epidemian aikana Lam perusti kolmen muun henkilön kanssa We Care Education Fundin, joka keräsi 80 miljoonaa Hongkongin dollaria sairauden takia orvoiksi jääneen lasten koulutukseen.
Hallitukseen
Lam palasi marraskuussa 2006 Hongkongiin sisäasioiden pysyväksi sihteeriksi. Virkanaisuraltaan hän siirtyi hallitustehtäviin heinäkuussa 2007, kun hän aloitti Hongkongin kehitysministerinä. Mediassa hän on saanut lempinimen ”rautarouva”, sillä hän päättäväisesti pyrkii saamaan tahtonsa läpi. Lamin tahto näkyi muun muassa kehitysministerinä, kun hän osoitti kovuuttaan Queen’s Pierin purkamista vastustaneisiin protestoijiin.
Lam nousi 2012 Hongkongin hallinnon toiseksi vaikutusvaltaisemmalle paikalle, kun hänet valittiin hallituksen pääsihteeriksi. Pääsihteerinä Lam johti lokakuussa 2014 neuvotteluja Hongkongin mielenosoitusten johtajien takia. Neuvotteluissa ei kuitenkaan onnistuttu löytämään yhteisymmärrystä.
Lam valittiin maaliskuussa 2017 Hongkongin hallintojohtajaksi. Hän sai 777 ääntä 1 194:stä mahdollisesta. Hongkongin johtajan vaaleissa voi äänestää vain vaalikomitean jäsenet, jotka ovat pääosin Kiinalle uskollisia. Kansan parissa tehtyjen mielipidemittauksien mukaan Lam oli John Tsangin jäljessä.
Hongkongin protestit
Hongkongin protestien aikana Lamin asema on ollut huteralla pohjalla. Syyskuussa 2019 hän sanoi salaa äänitetyssä nauhoitteessa, että jättäisi paikkansa hallintojohtajana, jos asia olisi hänen itsensä päätettävissä. Äänitteellä hän totesi joutuvansa "palvelemaan yhtäaikaa kahta herra", jotka hän myös nimesi: Kiinan kansantasavallan valtioneuvostoa sekä hongkongilaiset, minkä johdosta hänellä hyvin vähän liikkumatilaa mielenosoituksien rauhoittamiseksi varsinkin, kun asian katsottiin uhkaavan Kiinan kansallista suvereniteettiä. Lam vakuutteli myös, että Pekingillä ei ollut aikomustakaan lähettää kansan vapautusarmeijaa Hongkongiin.
Joulukuussa 2019 joukko demokratiaa kannattavia LegCon edustajia pani alulle aloitteen, jolla Lam pyrittiin poistamaan virasta.
Kun Hongkongin hallinto vahvisti kiistellyn luovutussopimuksen Manner-Kiinan kanssa, Lam syytti sitä vastustaneita protesteja hongkongilaisten opettajien yllyttämiksi ja sanoi, että "emme voi hyväksyä politiikan tunkeutumista koulujemme kampuksille, opiskelijoita vedetään mukaan poliittiseen turbolenssiin ja vedätetään jopa osallistumaan laittomiin sekä väkivaltaisiin toimiin". Hongkongin opettajia edustava Ip Kin-yuen kiisti jyrkästi Lamin esittämät väitteet. .
Koronapandemia Hongkongissa
Lam kieltäytyi sulkemasta rajaa Hongkongin ja Kiinan välillä pandemian alussa. Samaan aikaan 8000 hongkongilaista terveydenhuoltoalan ammattilaista meni protestiksi viideksi päiväksi lakkoon ja vaati rajan sulkemista. . Helmikuun lopussa Lamin kannatusluvut sukelsivat kaikkien aikojen alhaisimmiksi: 9,1 prosenttiin.
Muita skandaaleja
Helmikuussa 2021 Lam ilmoitti, että Hongkong alkaa soveltamaan vanhaa lakia, jonka nojalla kaksoiskanasalaisuutta ei enää tunnusteta (kuten esim. Manner-Kiinassa). Lisäksi kiinalaista syntyperää olevat henkilöt, jotka ovat syntyneet joko Manner-Kiinassa tai Hongkongissa, laskettaisiin lähtökohtaisesti Kiinan kansalaisiksi riippumatta näiden henkilöiden passista. Lam totesi, että muiden maiden passeilla ei enää vastaisuudessa saisi esimerkiksi konsulaattiapua. . Lamin miehellä ja molemmilla lapsilla on Ison-Britannian kansalaisuus, minkä johdosta Lam nautti EU:n liikkumisen vapaudesta. Lainoppineet kyseenalaistivat Lamin sopivuuden hallintojohtajaksi, jonka tulee lain mukaan olla hongkongilainen Kiinan kansalainen eikä tällä saa olla oleskelulupaa muualla.
Kumuslampi
Kumuslampi on Keski-Suomessa Luhangalla Tammikosken kylän lähellä sijaitseva lampi.
Maantietoa
Lammen pinta-ala on 1,0 hehtaaria, se on 350 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Lammen vedenpinnan korkeus on 112,9 metriä mpy.
Gian Vincenzo Moreni
Gian Vincenzo Moreni (29. tammikuuta 1932 Montichiari – 3. maaliskuuta 1999) oli italialainen roomalaiskatolinen arkkipiispa, joka toimi kirkkonsa diplomaattisissa tehtävissä. Hänet vihittiin papiksi Brescian hiippakuntaan 4. huhtikuuta 1959 ja nimitettiin Turris in Mauretanian titulaariarkkipiispaksi sekä apostoliseksi pro-nuntiukseksi Tansaniaan 29. huhtikuuta 1982. Piispaksi vihkiminen seurasi 5. kesäkuuta. Pääkonsekraattorina toimi Agostino Casaroli, jota avustivat Duraisamy Simon Lourdusamy ja Luigi Morstabilini.
Moreni sai vuonna 1984 nimityksen apostoliseksi nuntiukseksi Tansaniaan ja 8. syyskuuta 1990 Filippiineille. Hän kuoli 67-vuotiaana virassa.
Lontoon näyttely 1756
Tämä 1700-luvun näyttely oli luonteeltaan erilainen kuin kansainväliset maailmannäyttelyt, joista ensimmäinen järjestettiin Lontoon Crystal Palacessa vuonna 1851. Vuoden 1851 näyttelyssä pyrittiin tuomaan esille ulkomaalaisia tuotteita, ja puolet näyttelytilasta oli varattu Brittiläisen imperiumin tuotteille, puolet maailman muille maille.
Taideseura järjesti vuonna 1760 ensimmäisen näyttelyn, joka esitteli senhetkisten taiteilijoiden teoksia, ja vuonna 1761 teollisuuden saavutuksia esittelevän näyttelyn.
Pétra (Pieria)
Pétra on Kreikan kylä sekä samanniminen Katerínin kunnan kunnallisyksikkö (Δημοτική Ενότητα Πέτρας, Dimotikí Enótita Pétras) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 4 888 ja varsinaisen Pétran kylän väkiluku 37 (vuonna 2011).
Pétra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Katerínin kuntaan yhdessä Elafínan, Korinóksen, Paralían ja Piérioin kanssa.
Kunnallisyksikön osat
Pétran kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Christopher
Christopher voi tarkoittaa seuraavia:
Monmouth-luokka (risteilijä)
Monmouth-luokka oli Britannian Kuninkaallisen laivaston kymmenen aluksen muodostama panssariristeilijäluokka. Luokan alukset laskettiin vesille 1900 - 1903 ja ne oli suunniteltu nimenomaan kauppamerenkulun suojaamiseen. Alukset suunnitteli Sir William White. Toisinaan luokkaa nimitetään County-luokaksi, koska alusten nimet olivat piirikuntien nimiä.
Suunnittelu
Luokan alukset suunniteltiin kilpailutilanteessa, jossa muiden valtioiden panssariristeilijöiden määrä lisääntyi. Kaksi ensimmäistä' HMS Kent ja HMS Essex, hankittiin osana vuosien 1898-1899 laivasto-ohjelman täydentämistä. HMS Bedford ja HMS Monmouth tilattiin osana vuosien 1899-1900 laivasto-ohjelmaa ja loput alukset osana vuosien 1900-1901 laivasto-ohjelmaa. Alusten tuli olla ensimmäisen luokan risteilijöitä, joiden nopeus olisi sama kuin Drake-luokalla. Niiden tuli olla samalla pienempiä ja siten halvempia valmistaa sekä kyetä operoimaan pienemmällä miehistöllä, jolloin niitä voitaisiin valmistaa useampia. Tavoite saavutettiin keventämällä panssarointia ja aseistusta, jolloin alusten uppouma laski alle 9800 tonnin. Aluksia kuitenkin kritisoitiin tehtyjen säästöjen vuoksi, koska ne laskivat merkittävästi alusten taisteluarvoa.
Suoja ja aseistus
Alusten panssarointi vastasi Cressy-luokan panssarointia, mutta se oli paikoin ohuempi. Panssarivyö oli nelituumainen (10 cm) ja sen pituus oli 242 jalkaa ja sen korkeus keskilaivassa oli 11,5 jalkaa. Panssarivyö jatkui kahden tuuman kylkipanssarina aluksen laitaan saakka. Panssarikansi oli vyönpituudelta 2,5 tuumaa väliseinien kohdalla ja muuten 0,75 tuumaa. Pääkansi oli vyönpituudelta 1,25 tuumaa paksua panssaria.
Tykkitornien ja niiden runkojen panssarointi oli viisi tuumaa ja kasemattien 4-2 tuumaa. Kranaattihissit oli suojattu kahden tuuman panssarikerroksella ja tulenjohtotorni kymmentuumaisella panssaroinnilla. Alusten vedenpitävien osastojen seinät olivat viisituumaiset.
Neljä kuuden tuuman tykkiä oli asetettu kaksoistorneihin etu- ja puolikannelle. Kahdeksan kuusituumaista asennettiin kaksikerroksisiin kasematteihin aluksen kylkiin sekä etu- että takamaston kohdalle ja loput kaksi kylkiin keskelle alusta yksittäisiin kasematteihin. Tykkitornit olivat sähkötoimisia ja niitä pidettiin suunnittelun parhaina tuotoksina, vaikka niiden vaihteistot osoittautuivat epäluotettaviksi.
Viitteet
HMS Monmouth (1901)
Dębican piirikunta
Dębican piirikunta on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 135 299. Piirikunnan ainoa kaupunkikunta on Dębica. Kuusi maalaiskuntaa ovat Brzostek, Czarna, Dębica, Jodłowa, Pilzno sekä Żyraków ja niissä on kylien lisäksi kaksi kaupunkia; Brzostek ja Pilzno.
Dębican piirikunnan pinta-alasta arviolta 25,9 prosenttia oli metsän peitossa vuonna 2018.
Dębican piirikunnan työttömyysaste oli vuoden 2018 lopussa 4,5 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Dębican piirikunnassa arvioitiin olevan 135 299 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 134 877 ja sen ennakoidaan vuoteen 2050 mennessä pienenevän 119 205 asukkaaseen. Alle 18-vuotiaiden arvioitiin vuoden 2019 lopussa muodostaneen 19 prosenttia piirikunnan väestöstä, työikäisten 61,8 prosenttia ja eläkeikäisten 19,2 prosenttia väestön keski-iän ollessa 40,5 vuotta. Elävänä syntyneiden määrä oli vuonna 2019 yhteensä 1 415 lasta.
Farasan-saaret
Farasan-saaret on Saudi-Arabiaan kuuluva saaristo Punaisellamerellä.
Maantiede
thumb|vasen|Rantaa Farasan-saarilla. Farasan-saaret sijaitsevat Saudi-Arabian etelärannikolla Punaisellamerellä. Saaristoon kuuluu 84 saarta ja ne sijaitsevat noin 40 kilometrin ppäässä manteresta.
Farasan-saarten asumattomat saaret ovat nykyisin osa luonnonsuojelualuetta. Alueella tavataan useita eri lintulajeja, joihin lukeutuvat esimerkiksi suomutropiikkilintu, valkosilmälokki, pikkutiira ja luolakahlaaja. Saarilla tavataan myös vuorigasellia.
Historia
Farasan-saarten nimi on johdettu Banu Farasan-nimisestä heimosta, joka on asuttanut Farasan-saarten ja Jemenin Tihaman aluetta. Perinteen mukaan he polveutuvat Taghlib-heimosta, mutta heidät on liitetty myös Himyarin kuningaskuntaan. Heimo oli aikanaan kristitty ja saarilla oli aikanaan kirkkojen raunioita. Banu Farasan tunnettiin sodistaan Banu Madjid-heimoa vastaan, minkä lisäksi he kävivät kauppaa Etiopiassa.
Periplus ei mainitse Farasan-saaria, mutta sittemmässä teoksessa Farsan-saarten (Φαρδαν) kerrotaan osallistuneen kristittyjen tekemään sotaretkeen Jemenissä lähettämällä heidän tuekseen seitsemän laivaa. Strategisen sijaintinsa takia saaret valloitettiin sittemmin useampaan otteesen. Vuonna 1506 saapuivat egyptiläiset ja hieman myöhemmin niiden valtaamista harkitsivat Afonso de Albuquerquen johtamat portugalilaiset. Sittemmin saaria hallitsivat osmanit ja heidän jälkeensä idrisidit. Jemenin hallitsijat vaativat saaria ajoittain itselleen, mutta lopulta ne päätyivät idrisidien maiden mukana Saudi-Arabialle.
Jakob Cats
Jakob Cats, Jacob Cats, Jacobus Adrianus Brey, Jacobus Felinus, (1577−1660) oli alankomaalainen kirjailija ja runoilija. Catsin runot olivat laadultaan jäykkiä ja vailla syvää runollista tunnetta, mutta hänen kuivanjärkevä viisastelunsa ja poroporvarillinen maailmankatsomuksensa olivat niin aitoja hollantilaisia ominaisuuksia, että hänestä tuli kansansa suosituimpia runoilijoita. Hollantilaiset sanoivat yleisesti hänen teoksiaan "Isä Catsin kirjaksi" (Het book van vader Cats). Hänen etevin teoksensa on runoelma Houwelijk ('Avio'), jossa hän kuvaa naista neitosena, morsiamena, puolisona ja leskenä tehden sen etupäässä kuivan moraalisesti. Vuonna 1700 ilmestynyt Catsin teosten laitos sisältää hänen omaelämäkertansa, jonka hän oli kirjoittanut 82-vuotiaana.
Pyhän Tuomaan kirkko (Oulu)
Pyhän Tuomaan kirkko on Tuiran seurakunnan kirkko Puolivälinkankaan kaupunginosassa Oulussa.
Vuosina 1974–1975 rakennetun kirkon on suunnitellut arkkitehti Juha Leiviskä. Kirkko on saanut vaikutteita 1600–1700-luvuilla rakennetuista puukirkkoista sekä eteläsaksalaisista myöhäisbarokkikirkkoista. Kirkko on nimetty apostoli Tuomaan mukaan ja sen vihki piispa Hannes Leinonen Tuomaan päivänä 21. joulukuuta 1975. Kirkkosaliin mahtuu 330 henkeä, jonka lisäksi kirkossa on kaksi seurakuntasalia.
Kirkon alttarin ja kuorotilan yhteydessä on 23-äänikertaiset urut. Alttaritaulun ja muut maalaukset on tehnyt taiteilija Hannu Väisänen. Hän on myös suunnitellut Pyhän Tuomaan kirkon kirkkotekstiilit.
Kristoffer
Kristoffer on miehen etunimi. Nimen kirjoitusasuja eri kielissä ovat myös Kristofer, Christofer, Christoffer ja Cristopher. Nimi on muunnos kreikkalaisesta nimestä Χριστόφορος, Kristoforos, joka tarkoittaa Kristuksen kantajaa. Nimen suomalainen lyhentynyt muoto on Risto. Kristoffer-nimen eri muunnelminaan on tehnyt kristinuskon piirissä tunnetuksi varsinkin Pyhä Kristoforos, joka tunnetaan varsinkin matkustajien suojeluspyhimyksenä, mutta josta ei juuri ole historiallisesti luotettavaa tietoa.
Suomessa nimi on annettu vuoden 2019 loppuun mennessä muodossa Kristoffer 1 487, Kristofer noin 580, Christofer hieman yli 200, Christoffer noin 1 700 ja Christopher noin 2 430 henkilölle. Suomenruotsalaisen kalenterin mukaan Kristofferin nimipäivä on 15. maaliskuuta, joka on myös suomenkielisen kalenterin mukaan Riston nimipäivä.
Semmy Schilt
Semmy Schilt, tunnetaan myös nimellä Sem Schilt, (s. 27. lokakuuta 1973) on alankomaalainen uransa lopettanut potkunyrkkeilijä, vapaaottelija, Ashihara kaikanin harjoittaja ja nelinkertainen (joista kolme kertaa peräkkäin) K-1 World Grand Prix -voittaja. Hän aloitti Kyokushinin harjoittelun jo kahdeksanvuotiaana vanhempiensa kanssa, joilla kummallakin oli musta vyö lajista. Hän vaihtoi tyylin myöhemmin Ashiharaan ja suoritti lajista mustan vyön kahdeksantoistavuotiaana ja omaa nykyään kuudennen asteen mustan vyön. Schilt saavutti parhaimmillaan karatessa IFK-liiton EM-pronssia.
Ihmisoikeudet Puolassa
Ihmisoikeudet Puolassa ovat kansainvälisten sopimusten ja Puolan kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet, jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Ihmisoikeustilanne yleisesti
Ihmisoikeudet Puolassa ovat heikentyneet sen jälkeen, kun lokakuun 2015 parlamenttivaalien jälkeen muodostettiin Beata Szydłon (PiS-puolue) johtama hallitus. Hallitus on huonontanut ihmisoikeuksien toteutumista monin muutoksin.
Euroopan unionin komission laskelmien mukaan Puolassa on laadittu vuosina 2015–2017 13 lakia, jotka ovat vaarantaneet oikeuslaitoksen riippumattomuuden. Komissio on vuosia yrittänyt keskustelemalla saada Puolaa noudattamaan oikeusvaltioperiaatetta, mutta se ei ole onnistunut. Joulukuussa 2017 komissio ilmoitti käynnistävänsä rikkomusmenettelyn oikeusvaltioperiaatetta rikkovaa Puolaa vastaan. Kyseessä on ensimmäinen kerta, kun Lissabonin sopimuksen seitsemäs artikla otetaan käyttöön. Artikla voi johtaa varoituksen antamiseen, jos kaksi kolmasosaa muista jäsenvaltioista kannattaa sitä, tai jäsenvaltion äänioikeuden viemiseen unionin päätöksenteossa, jos muut jäsenvaltiot ovat siitä yksimielisiä. Unkari on luvannut olla Puolan kannalla.
Sitoutuminen oikeuksien toteuttamiseen ja valvonta
Puolassa on voimassa syrjinnän kieltävä laki, joka kieltää syrjinnän ja vihasta johtuvat rikokset, jotka kohdistuvat ikään, vammaan; sukupuoleen, sukupuoli-identiteettiin ja sukupuoli-ilmaisuun (=seksismi), sosiaaliseen asemaan ja taloudelliseen asemaan. Ihmisoikeusjärjestö Amnestyn mukaan laissa on yhä vakavia puutteita.
Laeissa nimettyjen ihmisoikeuksien ja oikeudenmukaisuuden toteutumista valvoo parlamentin alahuoneen valitsema ja ylähuoneen nimittämä ihmisoikeuskomissaari eli oikeusasiamies. Virka perustettiin vuonna 1987. Ihmisoikeuskomissaari tutkii ihmisten ihmisoikeuspuutteista tekemät valitukset tai määrää muun valvontaelimen tutkimaan ne. Komissaarina on syyskuusta 2015 lähtien toiminut Adam Bodnar. Virkakausi on viisivuotinen.
Oikeus elämään
Ihmisen tuomitseminen kuolemaan on ollut kiellettyä huhtikuusta 1997 lähtien. Valtio rankaisi ihmistä viimeksi kuolemantuomiolla vuonna 1996. Joka vuosi talvella kuolee kuitenkin kylmyyteen virallisesti noin 50–100 ihmistä, joiden oikeus vakinaiseen asuntoon ei toteudu. Viranomaiset ovat reagoineet pyytämällä ihmisiä pitämään silmällä toisiaan huomatakseen kylmästä kärsivät asunnottomat kovilla pakkasilla.
Britannia rankaisee Britanniassa asuvia puolalaistaustaisia ilman kansalaisuutta olevia asunnottomia öiden viettämisestä ulkona, karkottamalla heidät takaisin Puolaan.
Epäinhimillisen kohtelun kielto ja kokoontumisvapaus vs. vakoilu ja valtiollinen häirintä mielenosoituksissa
Vuonna 2017 julkaistun Amnestyn raportin mukaan Puolan hallitus yrittää pelotella mieltään osoittavia ihmisiä. Puolan viranomaiset ovat syyllistyneet vakoiluun, valtiolliseen häirintään ja syytteiden nostamiseen ennaltaehkäistäkseen ja torjuakseen ihmisten kerääntymisen kertomaan mielipiteitään suurella joukolla. Viranomaiset ovat myös viivästyttäneet henkilötarkastuksia. Poliisi on harjoittanut poliittista häirintää etenkin niitä ihmisiä kohtaan, jotka ilmoittivat heinäkuussa 2017 vastustavansa Laki ja oikeus -puolueen harjoittamaa oikeusvaltion heikentämistä.
Kesäkuussa 2017 hyväksyttiin uusi nopeasti valmisteltu "terrorismin" vastainen laki, joka antaa Puolan kansalliselle vakoiluvirastolle paljon uusia oikeuksia, mutta ei sisällä itsenäistä tahoa, joka valvoisi viraston väärinkäytöksiä tai muuta toimintaa. Virasto vakoilee rasistisesti etenkin niitä, jolla ei ole Puolan kansallisuutta.
Kansanvalta, oikeus hyvään hallintoon sekä oikeusvaltio
Puolan parlamentti hyväksyi heinäkuussa 2017 lain, jonka mukaan parlamentti saa valita jäsenet neuvostoon, joka nimittää tuomarit tuomioistuimiin. Koska Laki ja oikeus -puolueella on parlamentissa enemmistö, se käytännössä myönsi nimitysoikeuden itselleen. Aiemmin valta on ollut istuvilla tuomareilla.
Korkeimman oikeuden poliittinen ohjaaminen heikentää merkittävästi kansanvaltaa, koska korkein oikeus esimerkiksi vahvistaa vaalitulokset.
Hallitus on alistanut tuomioistuimet poliittiseen valvontaan, mikä on korruptiota ja rikkoo vallan kolmijaon eli tuomiovallan, lainsäädäntövallan ja lain toimeenpanovallan riippumattomuuden toisistaan. Tuomareiden eläkeiän varhaistaminen ja muut oikeusjärjestelmään tehdyt muutokset ovat johtaneet siihen, että noin 40 prosenttia korkeimman oikeuden tuomareista joutuu jäämään eläkkeelle. Parlamentin suurin puolue Laki ja oikeus voi valita heidän seuraajikseen haluamiaan tuomareita. Tämän lisäksi oikeustieteellinen koulutus ei ole enää riippumatonta.
Lehdistönvapaus
Toimittajat ilman rajoja -järjestö julkaisee vuosittain indeksin, joka kuvaa lehdistön vapauden tilaa eri maissa. Vuonna 2016 Puolan sijoitus romahti 29 sijaa viimeisten vaalien jälkeen sijalta 18. sijalle 47. Vuonna 2017 Puola putosi lehdistönvapauden suhteen sijalle 54 (26,47 pistettä).
Puolan parlamentti hyväksyi 30. joulukuuta 2015 äänin 232–152 (34 äänesti tyhjää) lain, joka antoi hallitukselle oikeuden suoraan nimittää johtajat julkisesti rahoitetuille radio- ja televisiokanaville. Nimityksestä vastaa valtiovarainministeriö. Opposition mukaan valtaa pitävät vanhoilliset kaappaavat lainsäädännön keinoin itselleen valtaa Puolan julkisissa tiedotusvälineissä.
Toimittajien yhteiskunta -järjestön mukaan vuoden 2016 loppuun mennessä 216 julkisten viestintävälineiden toimittajaa tai muuta henkilökuntaa oli erotettu, pakotettu eroamaan tai siirretty vähemmän vaikutusvaltaisiin toimiin.
Ruumiillinen itsemääräämisoikeus ja lisääntymisoikeudet
Raskaaksi tulleilla henkilöillä ei ole Puolassa oikeutta päättää itse ruumiistaan. Lain mukaan sikiö pitää synnyttää, paitsi jos raskaus johtuu raiskauksesta, vaarantaa raskaana olevan terveyden tai sikiöllä on vaikea kehitysvamma, jolloin saa luvan keskeyttää raskauden. Moni puolalainen lääkäri kieltäytyy abortin teosta laillisissakin tapauksissa perustellen sitä moraalillaan tai sillä, että pelkää toimenpiteen vastustajia. Itsemääräämisoikeuden kieltäminen johtaa rahalliseen eriarvoisuuteen, kun varakkailla on mahdollisuus matkustaa ulkomaille raskaudenkeskeytykseen. Esimerkiksi Saksassa se maksaa 400 euroa. Köyhemmät tai muuten huono-osaiset joutuvat vaarantamaan henkensä yrittämällä tehdä abortin kotona itse esimerkiksi metallisella vaateripustimella ja vaarantamaan jopa oman henkensä kotitekoisesti toteutetuilla raskaudenkeskeytyksillä. Monelle matka on ainut vaihtoehto.
Vuonna 2017 hallitus suunnitteli kieltävänsä raskauden keskeyttämiset kokonaan ja vangitsevansa abortin suorittaneet lääkärit ja abortin saaneet. Kansalliskonservatiivinen puolue ilmoitti tavoitteekseen kieltää jälkiehkäisypillerin luovuttamisen muuten kuin reseptiä vastaan.
Syrjinnän kielto
pakolais- ja vastaanottokeskuksissa asuvat lapset käyvät koulua tavallisissa kouluissa. Helmikuussa 2018 hallitus kertoi suunnitelmastaan, jonka mukaan paikallishallinnot saisivat itse päättää, järjestävätkö ne pakolaislasten opetuksen yhä julkisissa kouluissa vai pakottavatko ne lapset opiskelemaan pakolaiskeskuksissa. Sisäministeriö perusteli suunnitelmaa puolalaisen "kantaväestön" kielteisellä suhtautumisella turvapaikkaa hakeviin ihmisiin ja sillä, että kaikkien lasten opiskelumotivaatio paranisi. Ministeriön mukaan kaikki pakolaislapset eivät myöskään opi tarpeeksi, vaan tarvitsevat tukiopetusta, jota järjestettäisiin pakolaiskeskuksissa. Ihmisoikeusjärjestö Helsinki Foundation for Human Rights on arvostellut koululaisryhmien erottamissuunnitelmaa siitä, että se tekee osallisuudesta yhteiskunnassa vaikeaa.
Asunto-oikeuden toteutuminen
Työ- ja sosiaaliministeriön mukaan vuonna 2012 Puolassa oli 130 000 ihmistä vailla vakinaista asuntoa. Katolisen hyväntekeväisyysjärjestö Puolan Caritasin mukaan vailla vakinaista asuntoa oli 30 000 ihmistä.
Tahkolampi (Luhanka)
Maantietoa
Lammen pinta-ala on 1,0 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Lammen vedenpinnan korkeus on 143,5 metriä mpy.
Sytokromi P450
Sytokromi P450 (CYP, P450, CYP450) on ryhmä hemiä sisältäviä sytokromientsyymejä, joita esiintyy erittäin laajalti eliökunnassa. CYP-entsyymeille on tunnusomaista kyky oksidatiiviseen metaboliaan. CYP-entsyymejä on ihmisen elimistössä käytännössä kaikkialla, mutta erityisen paljon niitä on maksassa. CYP-entsyymit ovat keskeisiä vierasaineiden kuten lääkeaineiden metaboliassa.